title: Eiropas Parlamenta un Padomes lēmums Nr. 20/2004/EK (2003. gada 8. decembris), ar ko izveido vispārēju sistēmu Kopienas rīcības finansēšanai, atbalstot patērētāju aizsardzības politiku no 2004. līdz 2007. gadamDokuments attiecas uz EEZ.

text:
Svarīgs juridisks paziņojums

|

32004D0020

Oficiālais Vēstnesis L 005 , 09/01/2004 Lpp. 0001 - 0007

		Eiropas Parlamenta un Padomes Lēmums Nr. 20/2004/EK(2003. gada 8. decembris),ar ko izveido vispārēju sistēmu Kopienas rīcības finansēšanai, atbalstot patērētāju aizsardzības politiku no 2004. līdz 2007. gadam(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 153. pantu,ņemot vērā Komisijas priekšlikumu,ņemot vērā Eiropas Ekonomikas un sociālo lietu komitejas atzinumu [1],saskaņā ar Līguma 251. pantā noteikto procedūru [2],tā kā:(1) Patērētāju aizsardzības politika sniedz būtisku ieguldījumu diviem Komisijas stratēģiskiem mērķiem, kas izklāstīti Komisijas paziņojumā "Veidojot jauno Eiropu" [3] par stratēģiskajiem mērķiem no 2000. līdz 2005. gadam, proti, veicinot jaunu un ekonomiski sociālu programmu, lai modernizētu Eiropas ekonomiku un nodrošinātu Eiropas pilsoņu dzīves kvalitātes uzlabošanu.(2) Patērētāju aizsardzības politikas stratēģija no 2002. līdz 2006. gadam paredz trīs pamatmērķus. Šie mērķi īstenojami, veicot darbības, kas iekļautas jau notiekošajā programmā, kuru Komisija regulāri pārskata.(3) Patērētāju aizsardzības politikas mērķi un rīcība jāorientē uz līdzekļu piešķiršanu darbībām, kas veicamas saskaņā ar šo sistēmu. Turklāt darbībām, kuras paredzētas patērētāju interešu integrācijai citās darbības jomās saskaņā ar Līguma 153. pantu, piešķirama augsta prioritātes pakāpe – tāpat kā trim patērētāju aizsardzības politikas pamatmērķiem.(4) Saskaņā ar patērētāju aizsardzības politikas stratēģiju, patērētāju aizsardzības politika šīs sistēmas darbības jomā attiecas uz pakalpojumu un nepārtikas preču drošību un ES patērētāju interešu aizsardzību. Šajā sistēmā neiekļauj darbības, kuras saistītas ar pārtikas nekaitīgumu.(5) Eiropas Savienības vispārējie mērķi saskaņā ar Līguma par Eiropas Savienību 2. pantu iekļauj līdzsvarotas un ilgtspējīgas Eiropas Savienības attīstības nodrošināšanu. Saskaņā ar Johanesburgas Deklarāciju par ilgtspējīgu attīstību jāveic darbības, kas noteiktas Pasaules augstākā līmeņa sanāksmes par ilgtspējīgu attīstību un Kardifas procesa īstenošanas plānā, lai nodrošinātu ilgtspējīgu attīstību.(6) Šī sistēma paredz Kopienai veicamās darbības saskaņā ar subsidiaritātes principu, kas izklāstīts Līguma 5. pantā, lai atbalstītu un veidotu to organizāciju un struktūru kompetenci, kuras strādā, lai veicinātu patērētāju interešu aizsardzību valsts vai reģionu līmenī.(7) Papildus tām darbībām, kuras iekļautas šajā sistēmā, Komisija arī nodrošina, ka patērētāju organizācijas un citas attiecīgas nevalstiskas organizācijas var sniegt ieguldījumu patērētāju aizsardzības politikas stratēģijas īstenošanā, kā noteikts Komisijas Lēmumā 2003/709/EK [4].(8) Šī sistēma paredz darbības, kuras kopīgi veic Komisija un viena vai vairākas dalībvalstis, lai īstenotu patērētāju aizsardzības politikas mērķus.(9) Eiropas vispārējās interesēs 108. panta 1. punkta b) apakšpunkta nozīmē Padomes 2002. gada 25. jūnija Regulā Nr. 1605/2002 (EK, Euratom) par Finanšu regulu, ko piemēro Eiropas Kopienu vispārējam budžetam [5], turpmāk tekstā – "Finanšu regula", ir patērētāju veselības, drošības un ekonomisko interešu, kā arī patērētāju interešu pārstāvēšana produktu un pakalpojumu standartu izstrādāšanā Kopienas līmenī.(10) Šis lēmums visam programmas darbības laikam paredz kopēju finansējumu, kas veido pamatu budžeta pārvaldības iestādei gada budžeta procedūras īstenošanā saskaņā ar 33. punktu Iestāžu nolīgumā par budžeta disciplīnu un budžeta procedūras uzlabošanu, kas 1999. gada 6. maijā noslēgts starp Eiropas Parlamentu, Padomi un Komisiju [6].(11) Lai uzlabotu Eiropas patērētāju aizsardzības organizāciju darbības efektivitāti un ietekmi un patērētāju intereses pārstāvošo organizāciju darbības efektivitāti un ietekmi produktu un pakalpojumu standartu izstrādāšanā Kopienas līmenī, attiecīgajām iestādēm finansiālu ieguldījumu var piešķirt saskaņā ar Partnerattiecību nolīgumu šīs sistēmas darbības laikā.(12) Lai uzlabotu pārvaldes efektivitāti un īpašu projektu efektivitāti un ietekmi, jāpublicē uzaicinājumi par īpašu projektu iesniegšanu vismaz reizi divos gados, un atbalsts jāsniedz ne vairāk kā 75 % apmērā no projektu īstenošanai piešķiramajām izmaksām.(13) Eiropas Ekonomikas zonas līgums (turpmāk tekstā – "EEZ līgums") paredz, ka Eiropas Ekonomikas zonas Eiropas Brīvās tirdzniecības asociācijas dalībvalstis (turpmāk tekstā – "EBTA/EEZ valstis") inter alia stiprina un paplašina sadarbību Kopienas veikto pasākumu sistēmā patērētāju aizsardzības jomā.(14) Šai vispārējai sistēmai jābūt pieejamai asociēto valstu līdzdalībai atbilstīgi tiem noteikumiem, kas izklāstīti attiecīgajos divpusējos nolīgumos, ar ko nosaka vispārējus principus to līdzdalībai Kopienas programmās.(15) Lai paaugstinātu šīs sistēmas nozīmi un ietekmi, jāveic nepārtraukta uzraudzība un pastāvīgi jāizvērtē veiktās darbības, vajadzības gadījumā veicot nepieciešamos pielāgojumus.(16) pasākumi, kas vajadzīgi šā lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras, kas jāveic, lai īstenotu Komisijai piešķirtās izpildes pilnvaras [7],IR PIEŅĒMUŠI ŠO LĒMUMU.1. pantsPiemērošanas joma1. Ar šo lēmumu 5. panta 1. punktā noteiktajam laika posmam izveido vispārēju sistēmu Kopienas darbībām, atbalstot patērētāju aizsardzības politiku, turpmāk tekstā – "sistēma".2. Darbības, kuras veic saskaņā ar šo sistēmu, papildina darbības, kuras veic dalībvalstis vai kuras veiktas dalībvalstīs, lai aizsargātu patērētāju veselību, drošību un ekonomiskās intereses un lai sekmētu to tiesības uz informācijas un izglītības pieejamību savu interešu aizsardzībai.2. pantsDarbības jomasDarbības, kas jāveic saskaņā ar šo sistēmu, attiecas uz šādām īpašām jomām:a) patērētāju veselības un drošības aizsardzība attiecībā uz pakalpojumiem un nepārtikas precēm;b) patērētāju ekonomisko un juridisko interešu aizsardzība;c) patērētāju informēšanas un izglītošanas veicināšana;d) patērētāju aizsardzības organizāciju kompetences paaugstināšana, lai sniegtu ieguldījumu Eiropas līmenī.3. pantsDarbību mērķiSaskaņā ar šo sistēmu veicamās darbības palīdz sasniegt šādus vispārējus mērķus:a) augstu vispārēju patērētāju aizsardzības līmeni, jo īpaši paredzot kopīgus patērētāju aizsardzības noteikumus, praksi un patērētāju interešu integrāciju citās Kopienas politikas jomās;b) efektīvu patērētāju politikas īstenošanu, jo īpaši nodrošinot tirgus uzraudzību, sadarbību pārvaldes un izpildes jomā, patērētāju piekļuvi informācijai par pakalpojumiem un nepārtikas precēm un patērētāju piekļuvi mehānismiem sūdzību un strīdu risināšanai;c) pienācīgu patērētāju aizsardzības organizāciju iesaistīšanos patērētāju politikas un citu Kopienas politiku attīstībā, kas skar patērētāju intereses.4. pantsDarbības veidi1. Darbības, kas jāveic saskaņā ar šo sistēmu, ir uzskaitītas pielikumā pēc to mērķiem.2. Komisija 1.–8., 11.–15. un 19. darbību īsteno tieši.3. Kopiena un viena vai vairākas dalībvalstis vai Kopiena un trešo valstu kompetentās iestādes, kuras iesaistās saskaņā ar 9. pantu, kopīgi finansē 9. un 10. darbību.4. Kopienas finansiālu ieguldījumu saņem 16., 17. un 18. darbība.5. pantsFinansējums1. Finanšu asignējumu šā lēmuma īstenošanai laika posmam no 2004. gada 1. janvāra līdz 2007. gada 31. decembrim nosaka 72 miljonu EUR apmērā, no kuriem 54 miljoni EUR ir laika posmam līdz 2006. gada 31. decembrim.2. Apjomu, kas paredzēts laika posmam pēc 2006. gada 31. decembra, uzskata par apstiprinātu, ja tas atbilst spēkā esošajam finanšu plānam laika posmam, kas sākas 2007. gadā.3. Gada apropriācijas piešķir budžeta lēmējinstitūcija, ievērojot finanšu plānus.6. pantsFinansiāls ieguldījums1. Kopienas ieguldījums 9. un 10. darbībā faktiski ir 50 % un nekādā gadījumā nepārsniedz 70 % no kopējām darbības izmaksām. Komisija konkretizē tās kopīgās darbības, kuras ir tiesīgas saņemt finansiālu ieguldījumu vairāk nekā 50 % apmērā.2. Finansiāls ieguldījums 16. darbībai nepārsniedz 50 % no izdevumiem, kas piešķirti darbībām, kuras ir tiesīgas saņemt finansiālu ieguldījumu.3. Finansiāls ieguldījums 17. darbībai nepārsniedz 95 % no izdevumiem, kas piešķirti darbībām, kuras ir tiesīgas saņemt finansiālu ieguldījumu.4. Uz 16. un 17. darbību, ko piešķir attiecīgām organizācijām, kuras iepriekšējā gadā aktīvi un efektīvi pārstāvējušas patērētāju intereses, neattiecina finansējuma pakāpeniska samazinājuma principu.5. Finansiāls ieguldījums 18. darbībai faktiski ir 50 % un nekādā gadījumā nepārsniedz 75 % no projekta īstenošanai piešķiramajiem izdevumiem. Komisija konkretizē tos īpašos projektus, kuri ir tiesīgi saņemt finansiālu ieguldījumu vairāk nekā 50 % apmērā.7. pantsSaņēmēji1. Finansiālu ieguldījumu 9. un 10. kopīgai darbībai var piešķirt valsts iestādei vai bezpeļņas organizācijai, kuru izraudzījusies dalībvalsts vai attiecīgā kompetentā iestāde, un pēc vienošanās ar Komisiju.2. Finansiālu ieguldījumu 16. darbībai var piešķirt Eiropas patērētāju aizsardzības organizācijām, kuras:a) ir nevalstiskas, bezpeļņas, neatkarīgas no rūpniecības, komerciālām un uzņēmējdarbības interesēm vai citām konfliktējošām interesēm un kuru galvenie mērķi un darbības ir Kopienas patērētāju veselības, drošības un ekonomisko interešu veicināšana un aizsardzība;b) ir pilnvarotas vismaz pusē dalībvalstu Kopienas līmenī pārstāvēt patērētāju intereses ar valsts patērētāju organizāciju starpniecību, kas saskaņā ar valsts tiesību normām vai valsts praksi ir patērētāju pārstāves un darbojas reģionu vai valsts līmenī, unc) ir iesniegušas Komisijai apmierinošus pārskatus par to dalību, iekšējiem noteikumiem un finansēšanas avotiem.3. Finansiālu ieguldījumu 17. darbībai var piešķirt Eiropas patērētāju aizsardzības organizācijām, kuras:a) ir nevalstiskas, bezpeļņas, neatkarīgas no rūpniecības, komerciālām un uzņēmējdarbības interesēm vai citām konfliktējošām interesēm un kuru galvenie mērķi un darbības ir patērētāju interešu pārstāvēšana standartizācijas procesā Kopienas līmenī unb) ir pilnvarotas vismaz divās trešdaļās dalībvalstu, lai pārstāvētu patērētāju intereses Kopienas līmenī:- ar organizāciju starpniecību, kas saskaņā ar valsts tiesību normām vai valsts praksi pārstāv valsts patērētāju aizsardzības organizācijas dalībvalstīs, vai,- ja šādu organizāciju nav, dalībvalstīs ar valsts patērētāju aizsardzības organizāciju starpniecību, kas saskaņā ar valsts tiesību normām un valsts praksi ir patērētāju pārstāvji un darbojas valsts līmenī.4. Finansiālu ieguldījumu 18. darbībai var piešķirt jebkurai juridiskai personai vai juridisku personu apvienībai, to skaitā neatkarīgām valsts iestādēm un reģionālām patērētāju organizācijām, kuras darbojas neatkarīgi no rūpniecības un komerciālām interesēm un ir faktiski atbildīgas par projektu īstenošanu.8. pantsIzņēmumiPieteikuma iesniedzējus vai pretendentus, kurus atzīst par vainīgiem nepatiesu deklarāciju iesniegšanā vai kurus atzīst par tādiem, kas nav pildījuši savas līgumsaistības, izslēdz no turpmāku līgumu piešķiršanas, kā noteikts Finanšu regulas 96. pantā.9. pantsTrešo valstu piedalīšanāsSistēmā var iesaistīties:a) EBTA/EEZ valstis atbilstoši tiem nosacījumiem, kas noteikti EEZ līgumā;b) asociētās valstis saskaņā ar tiem nosacījumiem, kas noteikti attiecīgajos divpusējos līgumos, ar ko izveido vispārējus principus to līdzdalībai Kopienas programmās.10. pantsKonsekvence un komplementaritāte1. Komisija nodrošina, ka saskaņā ar šo sistēmu veiktās darbības atbilst patērētāju aizsardzības politikas stratēģijai.2. Komisija nodrošina šīs sistēmas sakarā īstenoto darbību konsekvenci un komplementaritāti ar citām Kopienas programmām un iniciatīvām.11. pantsDarba programmaKomisija pieņem gada darbības programmu, iekļaujot:a) darbības prioritātes katram mērķim;b) ikgadējā budžeta sadali pēc veicamo darbību veidiem, kas noteikti 4. pantā;c) laika plānojumu uzaicinājumiem iesniegt piedāvājumus, kopīgai rīcībai un uzaicinājumiem iesniegt priekšlikumus;d) priekšlikumu iesniegšanas gadījumā atlases un piešķiršanas kritērijus 16., 17. un 18. darbībai, finansiāla ieguldījuma kritērijus, kas pārsniedz 50 % 18. darbībai, un indikatīvo apjomu, kas pieejams katram no šiem uzaicinājumiem iesniegt priekšlikumus saskaņā ar Finanšu regulas attiecīgiem noteikumiem, ciktāl iespējams, ievērojot vajadzību noteikt vienkāršas administratīvas prasības, jo īpaši nelielu finansiālu ieguldījumu gadījumā īpašiem projektiem.12. pantsPublicēšana un procedūras1. Komisija Eiropas Savienības Oficiālajā Vēstnesī un Komisijas tīmekļa vietnē publicē šādu informāciju:a) uzaicinājumu iesniegt priekšlikumus 16. un 17. darbībai unb) uzaicinājumu iesniegt priekšlikumus 18. darbībai, raksturojot šīs darbības sakarā veicamās prioritātes vismaz ik pēc diviem gadiem.2. Finansiāla ieguldījuma piešķiršanai iesniegto pieteikumu izvērtēšanas sākotnējā posmā Komisija informē pieteikuma iesniedzējus, ja tie nav tiesīgi iesniegt pieteikumu vai ja to pieteikumos nav iekļauta visa informācija, kas vajadzīga, lai pārbaudītu pieteikuma atbilsmi atlases kritērijiem.3. Komisija trīs mēnešu laikā pēc pieteikumu saņemšanas termiņa pieņem lēmumu par finansiāla ieguldījuma piešķiršanu 16., 17. un 18. darbībai.4. Finansiāla ieguldījuma saņēmēju sarakstu un saskaņā ar šo sistēmu finansējamās darbības katru gadu publicē Komisijas tīmekļa vietnē, norādot arī finansiālā ieguldījuma apjomu.13. pantsUzraudzība un novērtēšana1. Komisija nodrošina efektīvu un regulāru to darbību pārraudzību, kuras veic saskaņā ar šo sistēmu, un iesniedz Eiropas Parlamentam un Padomei termiņa vidusposma ziņojumu par šīs sistēmas īstenošanu līdz 2005. gada 31. decembrim. Katru gadu Komisija informē Parlamentu, ja lēmuma pieņemšanas procedūra attiecībā uz pieteikumiem 16., 17. un 18. darbībai pārsniedz trīs mēnešu laika posmu, kā norādīts 12. panta 3. punktā.2. Komisija iesniedz Eiropas Parlamentam un Padomei novērtējuma ziņojumu par darbībām, kas veiktas saskaņā ar šo sistēmu pirms priekšlikuma iesniegšanas par to iespējamu atjaunošanu, ne vēlāk kā 2007. gada 31. decembrī.14. pantsPasākumu īstenošana1. Par šā lēmuma pārvaldību un īstenošanu ir atbildīga Komisija saskaņā ar Finanšu regulu.2. Šā lēmuma 4. panta 3. un 4. punkta un 11. panta īstenošanai vajadzīgos pasākumus pieņem saskaņā ar 15. panta 2. punktā minēto procedūru.15. pantsKomitejas procedūra1. Komisijai palīdz komiteja.2. Ja ir norāde uz šo punktu, piemēro Lēmuma 1999/468/EK 3. un 7. pantu, ņemot vērā tā 8. panta noteikumus.3. Komiteja pieņem savu reglamentu.16. pantsStāšanās spēkāŠis lēmums stājas spēkā trešajā dienā pēc publicēšanas Eiropas Savienības Oficiālajā Vēstnesī.Briselē, 2003. gada 8. decembrīEiropas Parlamenta vārdā —priekšsēdētājsP. CoxPadomes vārdā —priekšsēdētājsF. Frattini[1] OV C 234, 30.9.2003., 86. lpp.[2] Eiropas Parlamenta 2003. gada 24. septembra atzinums (vēl nav publicēts Oficiālajā Vēstnesī) un Padomes 2003. gada 1. decembra lēmums.[3] OV C 81, 21.3.2000., 1. lpp.[4] OV L 258, 10.10.2003., 35. lpp.[5] OV L 248, 16.9.2002., 1. lpp.[6] OV C 172, 18.6.1999., 1. lpp. Nolīgums, kurā jaunākie grozījumi izdarīti ar Eiropas Parlamenta un Padomes Lēmumu 2003/429/EK (OV L 147, 14.6.2003., 25. lpp.).[7] OV L 184, 17.7.1999., 23. lpp.--------------------------------------------------PIELIKUMS4. PANTĀ NORĀDĪTĀS DARBĪBAS, KAS UZSKAITĪTAS PĒC TO MĒRĶIEMMērķis a) Augsts vispārējs patērētāju aizsardzības līmenis1. darbība: Zinātnes atziņas, riska analīze, ieskaitot salīdzinošo novērtējumu, un riska samazināšanas iespēju novērtējums saistībā ar nepārtikas preču un pakalpojumu ietekmi uz patērētāju veselības aizsardzību un drošību.2. darbība: Likumdošanas un citu reglamentējošu iniciatīvu un pašreglamentējošu iniciatīvu veicināšana, ieskaitot inter alia:2.1. tirgu un reglamentējošu sistēmu salīdzinošu analīzi;2.2. juridisku un tehnisku ekspertīzi, lai izstrādātu politiku attiecībā uz pakalpojumu drošību;2.3. tehnisku ekspertīzi preču un pakalpojumu standartizācijas pilnvaru izstrādāšanā;2.4. juridisku un tehnisku ekspertīzi, lai izstrādātu politiku patērētāju ekonomiskajās interesēs;2.5. seminārus, kuros piedalās ieinteresētās personas un eksperti.3. darbība: Tirgus attīstības uzraudzība un novērtējums, ievērojot tā ietekmi uz patērētāju ekonomiskajām un citām interesēm, tajā skaitā inter alia cenu apsekojumus, uzskaiti, patērētāju sūdzību analīzi un pārskatus par izmaiņām tirgu struktūrā.4. darbība: Informācijas un datu savākšana un apmaiņa, kas sniedz pierādījumus, pamatojoties uz patērētāju aizsardzības politikas attīstību un patērētāju interešu integrāciju citās ES politikas jomās, ieskaitot inter alia pārskatus par patērētāju un uzņēmēju attieksmi, statistikas un citu attiecīgu datu vākšana un analīze.Mērķis b) Patērētāju aizsardzības noteikumu efektīva izpilde5. darbība: Uzraudzības un izpildes darbību koordinēšana, ieskaitot inter alia:5.1. informācijas tehnoloģiju (IT) līdzekļu pilnveidošanu (piemēram, datu bāzes, informācijas un komunikāciju sistēmas) sadarbības īstenošanai;5.2. apmācības, seminārus un amatpersonu apmaiņas kopīgu izpildes darbību veikšanai šajā jomā;5.3. kopīgu izpildes darbību plānošanu un izstrādāšanu;5.4. eksperimentālas kopīgas izpildes darbības.6. darbība: Publisku un sabiedrībai viegli pieejamu datu bāžu izveide, kas ietver patērētāju tiesību piemērošanu tiesu praksi, kas izriet no Kopienas patērētāju aizsardzības tiesību aktiem, ieskaitot netaisnu līgumu noteikumu datu bāzes pabeigšanu un uzlabošanu.7. darbība: Nepārtikas preču un pakalpojumu uzraudzība un novērtējums, ieskaitot inter alia:7.1. RAPEX reaģēšanas sistēmas pastiprināšanu un darbības jomas paplašināšanu, ņemot vērā attīstību informācijas apmaiņā par tirgus uzraudzību;7.2. brīdinājuma paziņojumu tehnisku analīzi;7.3. datu vākšanu un novērtējumu par risku, ko izraisa īpašas patēriņa preces un pakalpojumi;7.4. patēriņa preču drošības tīkla izveidi, kā paredzēts Direktīvā 2001/95/EK [1].8. darbība: Alternatīvu strīdu izšķiršanas shēmu darbības uzraudzības un ietekmes novērtējums, jo īpaši attiecībā uz tiešsaistes shēmām un to iedarbīgumu pārrobežu sūdzību un strīdu atrisināšanā, kā arī tehniskas palīdzības sniegšana Eiropas ārpustiesas tīkla sistēmas turpmākai attīstībai.9. darbība: (Kopīga rīcība) Finansiālie ieguldījumi valsts vai bezpeļņas organizācijās, kas veido Kopienas tīklu un kas sniedz patērētājiem informāciju un palīdzību, lai palīdzētu tiem īstenot savas tiesības un nodrošināt piekļuvi pienācīgam strīda risinājumam (Eiropas patērētāju aizsardzības centru tīkls un Eiropas ārpustiesas tīkla informācijas apstrādes centri saskaņā ar 7. panta 1. izklāstītajiem nosacījumiem).10. darbība: (Kopīga rīcība) Finansiālie ieguldījumi īpašām kopīgas uzraudzības un izpildes darbībām, lai uzlabotu administratīvu sadarbību un sadarbību izpildes jomā attiecībā uz patērētāju aizsardzības tiesību aktiem Kopienā, ieskaitot direktīvu par preču vispārēju drošību, un citas darbības, kuras veic administratīvas sadarbības sakarā saskaņā ar nosacījumiem, kas izklāstīti 7. panta 1. punktā.Mērķis c) Pienācīga patērētāju aizsardzības organizāciju iesaistīšana ES politikas jomās11. darbība: Noteikums par patērētāju aizsardzības organizācijām sniedzamu īpašu tehnisku un juridisku pieredzi, lai atbalstītu to līdzdalību un ieguldījumu konsultāciju procesā par Kopienas likumdošanas un ar likumdošanas politiku nesaistītām iniciatīvām attiecīgās politikas jomās, piemēram, iekšējā tirgus politika, vispārējas nozīmes pakalpojumi un desmit gadu pamatprogramma par ilgtspējīgu ražošanu un patēriņu, kā arī lai atbalstītu to ieguldījumu tirgus uzraudzības jomā.12. darbība: Eiropas patērētāju interešu pārstāvība starptautiskos forumos, ieskaitot starptautiskas standartizācijas institūcijas un starptautiskas tirdzniecības organizācijas13. darbība: Reģionālu, valstu un Eiropas patērētāju aizsardzības organizāciju personāla apmācība, ieskaitot apmācību projektu izstrādāšanā un projektu īstenošanas procedūras, interneta forumu par īpašiem projektiem, seminārus un darba grupas, un sanāksmes projekta partnerattiecību sekmēšanai.14. darbība: Informācijas darbības par patērētāju tiesībām, kas noteiktas patērētāju aizsardzības tiesību aktos un citos Kopienas patērētāju tiesību aizsardzības pasākumos, jo īpaši jaunajās dalībvalstīs, sadarbojoties ar to patērētāju aizsardzības organizācijām.15. darbība: Patērētāju izglītošana, iekļaujot darbības, kas paredzētas gados jauniem patērētājiem, un tiešsaistes interaktīvu patērētājus izglītojošu līdzekļu pilnveidošana saistībā ar patērētāju tiesībām iekšējā tirgū un pārrobežu darījumiem.16. darbība: Finansiālie ieguldījumi Eiropas patērētāju aizsardzības organizāciju darbībā saskaņā ar noteikumiem, kas izklāstīti 7. panta 2. punktā.17. darbība: Finansiālie ieguldījumi to Eiropas patērētāju aizsardzības organizāciju darbībā, kuras pārstāv patērētāju intereses preču un pakalpojumu standartu izstrādāšanā Kopienas līmenī saskaņā ar nosacījumiem, kas izklāstīti 7. panta 3. punktā.Mērķi a), b) un c):18. darbība: Finansiālie ieguldījumi īpašiem projektiem Kopienas vai valsts līmenī, lai atbalstītu patērētāju aizsardzības politikas mērķus, kas definēti 3. pantā saskaņā ar nosacījumiem, kas izklāstīti 7. panta 4. punktā, tajā skaitā iekļaujot finansiālos ieguldījumus:- īpašiem projektiem, kurus veic patērētāju aizsardzības organizācijas un kuru mērķis ir paātrināt acquis communautaire efektīvu īstenošanu dalībvalstīs patērētāju aizsardzības jomā,- īpašiem projektiem, kuri sekmē pārrobežu informācijas apmaiņu un labāko praksi saistībā ar patērētāju tiesību integrāciju citās politikas jomās.19. darbība: Saskaņā ar šo sistēmu veikto darbību novērtējums.[1] Eiropas Parlamenta un Padomes 2001. gada 3. decembra Direktīva 2001/95/EK par vispārēju preču drošību (OV L 11, 15.1.2002., 4. lpp.).--------------------------------------------------


title: 2010/383/: Padomes Lēmums ( 2010. gada 29. jūnijs ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcijas)

text:
               10.7.2010

               LV

               Eiropas Savienības Oficiālais Vēstnesis

               L 175/34

         PADOMES LĒMUMS
   (2010. gada 29. jūnijs)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcijas)
   (2010/383/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu un 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tā 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               EEZ līguma 31. protokolā ir iekļauti konkrēti noteikumi par Eiropas Savienības un EEZ EBTA valstu sadarbību jomās, kas nav četras pamatbrīvības.

               (2)

               Ir lietderīgi pēc 2009. gada 31. decembra turpināt Līgumslēdzēju pušu sadarbību Savienības pasākumos, kurus finansē no Savienības vispārējā budžeta un kuri saistīti ar iekšējā tirgus īstenošanu, darbību un attīstību. Tas attiecas uz šādām budžeta pozīcijām:
               12 01 04 01 Iekšējā tirgus īstenošana un attīstība – Administratīvās pārvaldības izdevumi.
               12 02 01 Iekšējā tirgus īstenošana un attīstība.
               02 03 01 Iekšējā tirgus darbība un attīstība, jo īpaši paziņošanas, sertificēšanas un nozaru tuvināšanas jomā.
               02 01 04 01 Iekšējā tirgus darbība un attīstība, jo īpaši paziņošanas, sertificēšanas un nozaru tuvināšanas jomā – Administratīvās pārvaldības izdevumi.

               (3)

               Tāpēc būtu atbilstīgi jāgroza EEZ līguma 31. protokols. Ir lietderīgi paredzēt nostāju, kas Eiropas Savienībai jāieņem EEZ Apvienotajā komitejā,

         IR PIEŅĒMUSI ŠO LĒMUMU.
   Vienīgais pants
   Nostāja, kas Savienībai jāieņem EEZ Apvienotajā komitejā attiecībā uz paredzēto grozījumu EEZ līguma 31. protokolā par sadarbību īpašās jomās, kas nav četras pamatbrīvības, ir apstiprināt EEZ Apvienotās komitejas lēmuma projektu, kas pievienots šim lēmumam.

      Luksemburgā, 2010. gada 29. jūnijā

            Padomes vārdā –

            priekšsēdētāja

         E. ESPINOSA

      (1)  OV L 305, 30.11.1994., 6. lpp.

      PIELIKUMS

         PROJEKTS
         EEZ APVIENOTĀS KOMITEJAS LĒMUMS
         Nr.
         gada.
         ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “līgums”, un jo īpaši tā 86. un 98. pantu,
         tā kā:

                     (1)

                     Līguma 31. protokols ir grozīts ar EEZ Apvienotās komitejas 2009. gada 3. jūlija Lēmumu Nr. 93/2009 (1).

                     (2)

                     Ir lietderīgi turpināt Līgumslēdzēju pušu sadarbību Savienības pasākumos, kurus finansē no Savienības vispārējā budžeta un kuri saistīti ar iekšējā tirgus īstenošanu, darbību un attīstību.

                     (3)

                     Tādēļ, lai šī paplašinātā sadarbība varētu turpināties pēc 2009. gada 31. decembra, būtu jāgroza līguma 31. protokols,

               IR PIEŅĒMUSI ŠO LĒMUMU.
         1. pants
         Ar šo līguma 31. protokola 7. pantu groza šādi:

                     1)

                     panta 6. punktā tekstu “2004., 2005., 2006., 2007., 2008. un 2009. gadam” aizstāj ar tekstu “2004., 2005., 2006., 2007., 2008., 2009. un 2010. gadam”;

                     2)

                     panta 7. punktā tekstu “2006., 2007., 2008. un 2009. gadam” aizstāj ar tekstu “2006., 2007., 2008., 2009. un 2010. gadam”;

                     3)

                     panta 8. punktā tekstu “2008. un 2009. gadam” aizstāj ar tekstu “2008., 2009. un 2010. gadam”.

               2. pants
         Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar līguma 103. panta 1. punktu (2).
         To piemēro no 2010. gada 1. janvāra.
         3. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas

                  sekretāri

         (1)  OV L 277, 22.10.2009., 49. lpp.

         (2)  (Konstitucionālas prasības nav norādītas.) (Norādītas konstitucionālas prasības.).


title: 2005/861/EK: Padomes Lēmums ( 2005. gada 24. novembris ), ar ko ieceļ amatā Reģionu komitejas locekļa aizstājēju

text:
               3.12.2005

               LV

               Eiropas Savienības Oficiālais Vēstnesis

               L 317/18

      PADOMES LĒMUMS

   (2005. gada 24. novembris),
   ar ko ieceļ amatā Reģionu komitejas locekļa aizstājēju
   (2005/861/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar kuru laikposmam no 2002. gada 26. janvāra līdz 2006. gada 25. janvārim ieceļ amatā Reģionu komitejas locekļus un aizstājējus (1).

               (2)

               Pēc G. Ph. HUFFNAGEL kunga atkāpšanās no amata ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2006. gada 25. janvārim Reģionu komitejas locekļa aizstājēja amatā tiek iecelta:

      L. J. GRIFFITH kundze,
   “Wethouder” Amsterdamā,
   nomainot G. Ph. HUFFNAGEL kungu.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā pieņemšanas dienā.

      Briselē, 2005. gada 24. novembrī

            Padomes vārdā —

            priekšsēdētājs

         I. LEWIS

      (1)  OV L 24, 26.1.2002., 38. lpp.


title: 2005/577/,: Padomes Lēmums (2005. gada 22. jūlijs), ar ko ieceļ Eiropas Savienības Civildienesta tiesas tiesnešus

text:
               28.7.2005

               LV

               Eiropas Savienības Oficiālais Vēstnesis

               L 197/28

      PADOMES LĒMUMS

   (2005. gada 22. jūlijs),
   ar ko ieceļ Eiropas Savienības Civildienesta tiesas tiesnešus
   (2005/577/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 225.a pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 140.b pantu,
   ņemot vērā Padomes Lēmumu 2004/752/EK, Euratom (2004. gada 2. novembris), ar ko izveido Eiropas Savienības Civildienesta tiesu (1), un jo īpaši tā 3. panta 1. punktu,
   tā kā:

               (1)

               Eiropas Savienības Civildienesta tiesa ir izveidota ar Padomes Lēmumu 2004/752/EK, Euratom, pamatojoties uz EK līguma 225.a un 245. pantu un EAEK līguma 140.b un 160. pantu. Tālab ar šo lēmumu Protokolam par Tiesas statūtiem ir pievienots pielikums (turpmāk “Tiesas statūtu I pielikums”).

               (2)

               Tiesas statūtu I pielikuma 3. pantā paredzēts:

                           “1.

                        Tiesnešus ieceļ Padome saskaņā ar EK līguma 225.a panta ceturto daļu un EAEK līguma 140.b panta ceturto daļu, apspriedusies ar šajā pantā paredzēto komiteju. Ieceļot tiesnešus, Padome nodrošina tiesas sastāva līdzsvarotību, lai tajā būtu pārstāvēti dalībvalstu pilsoņi no ģeogrāfiski pēc iespējas plašākas teritorijas, ņemot vērā arī valstu tiesību sistēmu pārstāvību.

                           2.

                        Jebkura persona, kas ir Savienības pilsonis un kas atbilst EK līguma 225.a panta ceturtajā daļā un EAEK līguma 140.b panta ceturtajā daļā ietvertajiem nosacījumiem, var iesniegt pieteikumu. Padome, pēc Tiesas ieteikuma pieņemot lēmumu ar kvalificētu balsu vairākumu, paredz nosacījumus un procedūras, kas reglamentē šādu pieteikumu iesniegšanu un izskatīšanu.

                           3.

                        Izveido komiteju, kurā ir septiņas personas, ko izraugās no bijušiem Tiesas un Pirmās instances tiesas locekļiem un juristiem ar atzītu kompetenci. Komitejas locekļus un darbības noteikumus ar kvalificētu balsu vairākumu nozīmē Padome pēc Tiesas priekšsēdētāja ieteikuma.

                           4.

                        Komiteja sniedz atzinumu par pretendentu piemērotību pildīt Civildienesta tiesas tiesnešu pienākumus. Komiteja atzinumam pievieno to pretendentu sarakstu, kuriem ir vispiemērotākā augstos amatos gūta darba pieredze. Sarakstā iekļauj vismaz divas reizes vairāk pretendentu, nekā Padomei jāieceļ tiesnešu”.

               (3)

               Ar Lēmumu 2005/150/EK, Euratom
                   (2) Padome ir noteikusi nosacījumus un pasākumus, kā iesniegt un izskatīt Civildienesta tiesas tiesneša amata kandidatūras, kā paredzēts Tiesas statūtu I pielikuma 3. panta 2. punktā.

               (4)

               Ar Lēmumu 2005/49/EK, Euratom
                   (3) Padome ir noteikusi Protokola par tiesas statūtiem I pielikuma 3. punkta 3. pantā paredzētās komitejas darbības noteikumus.

               (5)

               Ar Lēmumu 2005/151/EK, Euratom
                   (4) Padome ir iecēlusi Protokola par tiesas statūtiem I pielikuma 3. punkta 3. pantā paredzētās komitejas locekļus.

               (6)

               Publisku sludinājumu par konkursu Civildienesta tiesas tiesneša amatam publicēja 2005. gada 23. februārī (OV C 47 A, 1. lpp.), un pieteikumu iesniegšanas termiņš beidzās 2005. gada 15. aprīlī. Bija reģistrēti divsimt četrdesmit trīs pieteikumi.

               (7)

               Komiteja, kas izveidota ar Tiesas statūtu I pielikuma 3. panta 3. punktu, 2005. maijā un jūnijā ir sanākusi vairākkārt. Beidzot darbu, tā ir izstrādājusi Tiesas statūtu I pielikuma 3. panta 4. punktā paredzēto atzinumu un sarakstu. Sarakstā iekļauti četrpadsmit kandidātu vārdi.

               (8)

               Saskaņā ar EK līguma 225.a panta 4. daļu un EAEK līguma 140.b panta 4. daļu Civildienesta tiesas tiesnešus ieceļ Padome.

               (9)

               Būtu jāieceļ septiņas no sarakstā iekļautajām personām, nodrošinot tiesas sastāva līdzsvarotību, lai tajā būtu pārstāvēti dalībvalstu pilsoņi no ģeogrāfiski pēc iespējas plašākas teritorijas, ņemot vērā arī valstu tiesību sistēmu pārstāvību, kā paredzēts Tiesas statūtu I pielikuma 3. panta 1. punktā.

               (10)

               Saskaņā ar Tiesas statūtu I pielikuma 2. panta 2. daļas pirmo teikumu Civildienesta tiesas tiesnešus ieceļ uz sešu gadu laikposmu. Atkāpjoties no šā noteikuma, Lēmuma 2004/752/EK 3. panta 2. punkts paredz, ka tūlīt pēc tam, kad visi Eiropas Savienības Civildienesta tiesas tiesneši ir nodevuši zvērestu, Padomes priekšsēdētājs lozējot izvēlas trīs attiecīgās tiesas tiesnešus, kuru pienākumi beidzas pēc tam, kad apritējuši pirmie trīs amata pilnvaru gadi. Izvēle būtu jādara attiecīgi zināma, publicējot paziņojumu Eiropas Savienības Oficiālajā Vēstnesī.

               (11)

               Tāpat būtu jāņem vērā, ka attiecībā uz pirmā Civildienesta tiesas priekšsēdētāja iecelšanu ar Lēmuma 2004/752/EK, Euratom 3. panta pirmo punktu paredz iespēju Padomei pieņemt lēmumu piemērot Tiesas statūtu I pielikuma 4. panta 1. punktā paredzēto procedūru, ar ko paredz, ka tiesneši no sava vidus uz trim gadiem izvēlas Civildienesta tiesas priekšsēdētāju. Šī iespēja būtu jāizmanto,

         IR PIEŅĒMUSI ŠO LĒMUMU.
   1. pants
   Ar šo par Eiropas Savienības Civildienesta tiesas tiesnešiem ir iecelti:

               —

                  Irena
                  BORUTA

               —

                  Stéphane
                  GERVASONI

               —

                  Heikki
                  KANNINEN

               —

                  Horstpeter
                  KREPPEL

               —

                  Paul J.
                  MAHONEY

               —

                  Charisios
                  TAGARAS

               —

                  Sean
                  VAN RAEPENBUSCH

         2. pants
   Ar šo uz sešu gadu laikposmu no 2005. gada 1. oktobra līdz 2011. gada 30. septembrim ir iecelti četri no minētajiem tiesnešiem.
   Pārējie trīs tiesneši ir iecelti uz triju gadu laikposmu no 2005. gada 1. oktobra līdz 2008. gada 30. septembrim.
   Padomes Ģenerālsekretariāts Eiropas Savienības Oficiālajā Vēstnesī publicē paziņojumu par to, ka Padomes priekšsēdētājs lozējot ir izvēlējies trīs attiecīgās Tiesas tiesnešus, kuru pienākumi beigsies pēc tam, kad būs apritējuši pirmie trīs amata pilnvaru gadi.
   3. pants
   Izvēloties Civildienesta tiesas pirmo priekšsēdētāju, piemēro Tiesas statūtu I pielikuma 4. panta 1. punktā paredzēto procedūru.
   4. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 22. jūlijā

            Padomes vārdā —

            priekšsēdētājs

         J. STRAW

      (1)  OV L 333, 9.11.2004., 7. lpp.

      (2)  OV L 50, 23.2.2005., 7. lpp.

      (3)  OV L 21, 25.1.2005., 13. lpp.

      (4)  OV L 50, 23.2.2005., 9. lpp.


title: Padomes Lēmums 2008/605/KĀDP ( 2008. gada 22. jūlijs ), ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi

text:
               23.7.2008

               LV

               Eiropas Savienības Oficiālais Vēstnesis

               L 194/34

      PADOMES LĒMUMS 2008/605/KĀDP
   (2008. gada 22. jūlijs),
   ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi
   EIROPAS SAVIENĪBAS PADOME,
   ņemot vērā Kopējo nostāju 2004/161/KĀDP (1) un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Ar Kopējo nostāju 2004/161/KĀDP Padome pieņēma pasākumus, lai novērstu tādu fizisko personu ieceļošanu dalībvalstu teritorijās vai tranzītu caur tām, kuras iesaistītas darbībās, kas nopietni apdraud demokrātiju, cilvēktiesību ievērošanu un tiesiskumu Zimbabvē, un lai iesaldētu Zimbabves valdības locekļiem, kā arī visām ar tiem saistītām fiziskām un juridiskām personām, vienībām vai struktūrām, kā uzskaitīts Kopējās nostājas 2004/161/KĀDP pielikumā ietvertajā sarakstā, piederošos līdzekļus un saimnieciskos resursus.

               (2)

               Pēc Zimbabves iestāžu organizētās un veiktās vardarbības 2008. gadā prezidenta vēlēšanu kampaņas laikā, kuras rezultātā šajās vēlēšanās netika ievēroti demokrātijas principi, Kopējās nostājas 2004/161/KĀDP pielikumā iekļautais saraksts būtu jāpapildina ar dažām personām un vienībām. Ņemot vērā viņu darbības, kuras nopietni apdraud demokrātiju, cilvēktiesību ievērošanu un tiesiskumu Zimbabvē, šīs personas un vienības ir saistītas ar minēto režīmu savu amata pienākumu dēļ vai ar iesaistīšanos vai kūdīšanu uz vardarbību, ko organizējušas un īstenojušas Zimbabves iestādes, un būtu jāuzskata par tādām, kas cieši saistītas ar minēto režīmu,

         IR PIEŅĒMUSI ŠO LĒMUMU.
   1. pants
   Personas un vienības, kas uzskaitītas šā lēmuma pielikumā, iekļauj Kopējās nostājas 2004/161/KĀDP pielikumā ietvertajā sarakstā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 22. jūlijā

            Padomes vārdā —

            priekšsēdētājs

         B. KOUCHNER

      (1)  OV L 50, 20.2.2004., 66. lpp. Kopējā nostājā jaunākie grozījumi izdarīti ar Lēmumu 2007/455/KĀDP (OV L 172, 30.6.2007., 89. lpp.).

      PIELIKUMS
      Pirmajā pantā minētās personas un grupas

                              132.

                              Gono, Gideon

                  Centrālās bankas vadītājs

                              133.

                              Kazembe, Joyce

                     Zimbabwe Electoral Commission priekšsēdētāja vietniece

                              134.

                              Patel, Bharat

                  ģenerālprokurors

                              135.

                              Chiwenga, Jocelyn

                  veic uzņēmējdarbību, Aizsardzības spēku komandiera ģenerāļa Chiwenga sieva

                              136.

                              Dube, Tshingo

                  Zimbabves aizsardzības industrijas izpilddirektors un Zanu-Pf kandidāts parlamenta vēlēšanām

                              137.

                              Huni, Munyaradzi

                  Oficiālā un valdībai labvēlīgā laikraksta “The Herald” žurnālists, kas mudināja uz terora kampaņu pirms vēlēšanām un to laikā

                              138.

                              Kereke, Munyaradzi

                  Centrālās bankas vadītāja galvenais padomnieks

                              139.

                              Chiremba, Mirirai

                  Centrālās bankas finanšu izziņu departamenta vadītājs

                              140.

                              Zvayi, Caesar

                  Oficiālā un valdībai labvēlīgā laikraksta “The Herald” žurnālists, kas mudināja uz terora kampaņu pirms vēlēšanām un to laikā

                              141.

                              Chingoka, Peter

                  Zimbabves kriketa federācijas vadītājs, kas atklāti atbalstījis terora kampaņu pirms vēlēšanām un to laikā

                              142.

                              Chimedza, Paul Dr.

                  Pasaules medicīnas asociācijas prezidents Zimbabvē; atteicies sniegt atbalstu vardarbības upuriem no MDC (opozīcijas)

                              143.

                              Aviācijas korpusa ģenerālis Karakadzai

                     Harare apgabals; persona, kas tieši piedalījusies pirms vēlēšanām un to laikā notikušajā terora kampaņā

                              144.

                              Pulkvedis C. Sibanda

                     Bulawayo apgabals; persona, kas tieši piedalījusies pirms vēlēšanām un to laikā notikušajā terora kampaņā

                              145.

                              Brigādes ģenerālis Tarumbwa

                     Manicaland un Dienvidu Mutare apgabals; persona, kas tieši piedalījusies pirms vēlēšanām un to laikā notikušajā terora kampaņā

                              146.

                              Pulkvedis M. Mzilikazi (MID)

                  Centrālais Buhera apgabals; persona, kas tieši piedalījusies pirms vēlēšanām un to laikā notikušajā terora kampaņā

                              147.

                              Pulkvedis Mutsvunguma

                     Headlands apgabals; persona, kas tieši piedalījusies pirms vēlēšanām un to laikā notikušajā terora kampaņā

                              148.

                              Brigādes ģenerālis Shungu

                  Centrālais Mashonaland apgabals; persona, kas tieši piedalījusies pirms vēlēšanām un to laikā notikušajā terora kampaņā

                              149.

                              Pulkvedis Chipwere

                  Dienvidu Bindura apgabals; persona, kas tieši piedalījusies pirms vēlēšanām un to laikā notikušajā terora kampaņā

                              150.

                              Pulkvedis F. Mhonda

                     Rushinga apgabals; persona, kas tieši piedalījusies pirms vēlēšanām un to laikā notikušajā terora kampaņā

                              151.

                              Aviācijas korpusa ģenerālis Muchena

                     Midlands apgabals; persona, kas tieši piedalījusies pirms vēlēšanām un to laikā notikušajā terora kampaņā

                              152.

                              Aviācijas korpusa ģenerālis Abu Basutu

                  Dienvidu Matebeleland apgabals; persona, kas tieši piedalījusies pirms vēlēšanām un to laikā notikušajā terora kampaņā

                              153.

                              Brigādes ģenerālis Khumalo

                  Ziemeļu Matebeleland apgabals; persona, kas tieši piedalījusies pirms vēlēšanām un to laikā notikušajā terora kampaņā

                              154.

                              Armijas korpusa ģenerālis E. A. Rugeje

                     Masvingo apgabals; persona, kas tieši piedalījusies pirms vēlēšanām un to laikā notikušajā terora kampaņā

                              155.

                              Pulkvedis G. Mashava

                  Centrālais Chiredzi apgabals; persona, kas tieši piedalījusies pirms vēlēšanām un to laikā notikušajā terora kampaņā

                              156.

                              Pulkvežleitnants Muchono

                  Rietumu Mwenezi apgabals; persona, kas tieši piedalījusies pirms vēlēšanām un to laikā notikušajā terora kampaņā

                              157.

                              Pulkvežleitnants Mpabanga

                  Austrumu Mwenezi apgabals; persona, kas tieši piedalījusies pirms vēlēšanām un to laikā notikušajā terora kampaņā

                              158.

                              Komandants R. Kwenda

                  Austrumu Zaka apgabals; persona, kas tieši piedalījusies pirms vēlēšanām un to laikā notikušajā terora kampaņā

                              159.

                              Brigādes ģenerālis Sigauke

                  Rietumu Mash apgabals; persona, kas tieši piedalījusies pirms vēlēšanām un to laikā notikušajā terora kampaņā

                              160.

                              Pulkvedis Gwekwerere

                     Chinhoyi apgabals; persona, kas tieši piedalījusies pirms vēlēšanām un to laikā notikušajā terora kampaņā

                              161.

                              Pulkvedis C. T. Gurira

                     Mhondoro Mubaira, persona, kas tieši piedalījusies pirms vēlēšanām un to laikā notikušajā terora kampaņā

                              162.

                              Brigādes ģenerālis D. Nyikayaramba

                  Austrumu Mashonaland apgabals; persona, kas tieši piedalījusies pirms vēlēšanām un to laikā notikušajā terora kampaņā

                              163.

                              Brigādes ģenerālis Rungani

                  atvaļināts brigādes ģenerālis, persona, kas tieši piedalījusies pirms vēlēšanām un to laikā notikušajā terora kampaņā

                              164.

                              Chinotimba, Joseph

                  Zimbabves valsts atbrīvošanas kara veterānu apvienības viceprezidents, kas vada Zanu-PF milicijas vienības

                              165.

                              Moyo, Gilbert

                  “kara veterāns”, iesaistīts daudzos noziegumos Rietumu Mashonaland (Chegutu) un vada Zanu-PF milicijas vienības

                              166.

                              Rangwani, Dani

                  policijas inspektors, saistīts ar MDC atbalstītāju spīdzināšanu un aizturēšanu, persona, kas tieši piedalījusies 2007. gada martā notikušajos vardarbības aktos

                              167.

                              Jangara, Thomsen

                  policijas prefekta vietnieks, Southerton policijas galvenais komisārs, atbildīgs par Dienvidu Harare rajonu, persona, kas ir tieši piedalījusies 2007. gada martā notikušajos vardarbības aktos

                              168.

                              Tonderai Matibiri, Innocent

                  policijas ģenerāldirektora vietnieks; Mugabe brāļadēls vai tuvs radinieks, ieņem augstu amatu, paredzams, kļūs par nākamo policijas ģenerāldirektoru, persona, kura ir tieši piedalījusies 2007. gada martā notikušajos vardarbības aktos

                              169.

                              Zidco Holdings

                     Zanu-PF finanšu turētājs (arī Zidco Holdings (PVT) Ltd)

                     PO Box 1275, Harare, Zimbabwe

                              170.

                              Jongwe Printing and Publishing Company (PVT) Ltd

                     Zan-Pf dokumentu publikācijas iestāde (arī Jongwe printing and publishing co, arī Jongwe printing and publishing company)

                     14 Austin Road, Coventry road, Workington, Harare, Zimbabwe. PO box 5988, Harare, Zimbabwe

                              171.

                              Cold Comfort Farm Trust Co-operative

                  pieder Didymus Mutasa, Grace Mugabe, kas ir arī iesaistīti vardarbībā.

                     7 Cowie Road, Tynwald, Harare, Zimbabwe

                              172.

                              Zimbabwe Defence Industries

                  pilnībā pieder Zimbabves valdībai. Direktoru vidū ir Leo Mugabe un Solomon Mujuru.

                     10th Floor, Trustee House, 55 Samora Machel Avenue, PO Box 6597, Harare, Zimbabwe


Svarīgs juridisks paziņojums

|

52007BP0113(01)

1. Eiropas Parlamenta 2007. gada 24. aprīļa lēmums par Eiropas Profesionālās izglītības attīstības centra 2005. finanšu gada budžeta izpildes apstiprināšanu (C6-0386/2006 - 2006/2153(DEC))

Oficiālais Vēstnesis 074 E , 20/03/2008 Lpp. 0183 - 0184

		1.Eiropas Parlamenta 2007. gada 24. aprīļa lēmums par Eiropas Profesionālās izglītības attīstības centra 2005. finanšu gada budžeta izpildes apstiprināšanu (C6-0386/2006 — 2006/2153(DEC))Eiropas Parlaments,- ņemot vērā Eiropas Profesionālās izglītības attīstības centra 2005. finanšu gada galīgos pārskatus [1],- ņemot vērā Revīzijas palātas ziņojumu par Eiropas Profesionālās izglītības attīstības centra 2005. finanšu gada galīgajiem pārskatiem ar centra atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 1975. gada 10. februāra Regulu (EEK) Nr. 337/75, ar ko izveido Eiropas Profesionālās izglītības attīstības centru [4], un it īpaši tās 12.a pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0097/2007),1. sniedz Eiropas Profesionālās izglītības attīstības centra direktoram apstiprinājumu par centra 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kura ir tā neatņemama daļa, Eiropas Profesionālās izglītības attīstības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 28. lpp.[2] OV C 312, 19.12.2006., 60. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 39, 13.2.1975., 1. lpp. Regulā jaunākie grozījumi izdarīti ar Regulu (EK) Nr. 2051/2004 (OV L 355, 1.12.2004., 1. lpp.).[5] OV L 357, 31.12.2002., 72. lpp.--------------------------------------------------


title: 2010/242/: Padomes Lēmums ( 2010. gada 26. aprīlis ), ar ko ieceļ amatā Reģionu komitejas locekli un locekļa aizstājēju no Austrijas

text:
               29.4.2010

               LV

               Eiropas Savienības Oficiālais Vēstnesis

               L 107/20

         PADOMES LĒMUMS
   (2010. gada 26. aprīlis),
   ar ko ieceļ amatā Reģionu komitejas locekli un locekļa aizstājēju no Austrijas
   (2010/242/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Herbert SAUSGRUBER kunga pilnvaru termiņa beigām ir atbrīvojusies viena Reģionu komitejas locekļa vieta. Pēc Markus WALLNER kunga iecelšanas par Reģionu komitejas locekli ir atbrīvojusies viena locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2015. gada 25. janvārim Reģionu komitejā tiek iecelti:

               a)

               komitejas locekļa amatā:

                           —

                              Herr Landesstatthalter Mag. Markus WALLNER, Stellvertretender Landeshauptmann von Vorarlberg (pilnvaru maiņa);

                     kā arī

               b)

               komitejas locekļa aizstājēja amatā:

                           —

                              Frau Landtagspräsidentin Dr. Bernadette MENNEL, Präsidentin des Vorarlberger Landtags.

         2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 26. aprīlī

            Padomes vārdā –

            priekšsēdētājs

         M. Á. MORATINOS

      (1)  OV L 348, 29.12.2009., 22. lpp. un OV L 12, 19.1.2010., 11. lpp.


title: Padomes Lēmums 2014/512/KĀDP ( 2014. gada 31. jūlijs ), par ierobežojošiem pasākumiem saistībā ar Krievijas darbībām, kas destabilizē situāciju Ukrainā

text:
               31.7.2014

               LV

               Eiropas Savienības Oficiālais Vēstnesis

               L 229/13

         PADOMES LĒMUMS 2014/512/KĀDP
   (2014. gada 31. jūlijs),
   par ierobežojošiem pasākumiem saistībā ar Krievijas darbībām, kas destabilizē situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Savienības dalībvalstu vai to valdību vadītāji 2014. gada 6. martā stingri nosodīja to, ka Krievijas Federācija bez iemesla ir pārkāpusi Ukrainas suverenitāti un teritoriālo integritāti, un aicināja Krievijas Federāciju nekavējoties atvilkt savus bruņotos spēkus uz to pastāvīgajām dislokācijas vietām saskaņā ar attiecīgajiem nolīgumiem. Tie norādīja, ka jebkuri Krievijas Federācijas veikti turpmāki soļi stāvokļa destabilizēšanai Ukrainā radītu papildu un tālejošas sekas daudzu jomu ekonomiskajām attiecībām starp Eiropas Savienību un tās dalībvalstīm, no vienas puses, un Krievijas Federāciju, no otras puses.

               (2)

               Padome 2014. gada 17. martā pieņēma Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), ar kuru Padome noteica ceļošanas ierobežojumus un līdzekļu iesaldēšanas pasākumus.

               (3)

               Eiropadome 2014. gada 21. martā atgādināja Savienības dalībvalstu vai to valdību vadītāju 2014. gada 6. marta paziņojumu un lūdza Komisiju un dalībvalstis sagatavot iespējamus mērķtiecīgus pasākumus.

               (4)

               Eiropas Savienības dalībvalstu vai to valdību vadītāji 2014. gada 27. maijā, 27. jūnijā un 16. jūlijā atzīmēja, ka Komisija, EĀDD un dalībvalstis gatavo iespējamus mērķtiecīgus pasākumus, lai nekavējoties varētu spert turpmākus soļus.

               (5)

               22. jūlijā Padome mudināja Krievijas Federāciju aktīvi izmantot savu ietekmi uz nelikumīgi bruņotajām grupām, lai panāktu pilnīgu, tūlītēju un drošu piekļuvi Malaysian Airlines reisa MH17 lidmašīnas notriekšanas vietai Doņeckā, pilnīgu sadarbošanos mirstīgo atlieku un mantu atgūšanas darbā un pilnīgu sadarbošanos ar neatkarīgo izmeklēšanu, tostarp netraucētu piekļuvi notikuma vietai tik ilgi, cik tas nepieciešams izmeklēšanai un iespējamām turpmākām izmeklēšanām.

               (6)

               Padome arī mudināja Krieviju apstādināt ieroču, iekārtu un kaujinieku arvien pieaugošo plūsmu pāri robežai, lai panāktu ātrus un reālus rezultātus saspīlējuma mazināšanā. Turklāt Padome mudināja Krieviju arī atvilkt tās papildu karaspēku no pierobežas.

               (7)

               Padome turklāt atgādināja Eiropadomes iepriekšējo apņemšanos un izteica gatavību nekavējoties ieviest papildu nozīmīgu ierobežojošu pasākumu kopumu, ja Krievija pilnībā un neatliekami nesadarbosies saistībā ar minētajām prasībām. Padome lūdza Komisiju un EĀDD līdz 24. jūlijam pabeigt iespējamu mērķtiecīgu pasākumu sagatavošanas darbu un iesniegt priekšlikumus rīcībai, tostarp attiecībā uz piekļuvi kapitāla tirgiem, aizsardzību, divējāda lietojuma precēm un sensitīvām tehnoloģijām, tostarp enerģētikā.

               (8)

               Ņemot vērā situācijas nopietnību, Padome uzskata par pamatotu noteikt ierobežojošus pasākumus, reaģējot uz Krievijas darbībām, kas destabilizē situāciju Ukrainā.

               (9)

               Ņemot to vērā, ir pamatoti aizliegt finansēšanas vai ieguldījumu pakalpojumu darījumus vai to sniegšanu vai tirdzniecību ar jaunām obligācijām vai kapitāla vērtspapīriem, vai tamlīdzīgiem finanšu instrumentiem, kuru termiņš pārsniedz 90 dienas un kurus emitējušas valstij piederošas Krievijas finanšu iestādes, izņemot Krievijā esošas iestādes, kam ir starptautisks statuss un kas izveidotas ar starpvaldību nolīgumiem, kuros viena no kapitāldaļu īpašniecēm ir Krievija. Šie aizliegumi neskar aizdevumu izsniegšanu minētajām valstij piederošajām Krievijas finanšu iestādēm neatkarīgi no to termiņa.

               (10)

               Turklāt dalībvalstīm būtu jāaizliedz pārdot, piegādāt vai nodot Krievijai vai eksportēt uz Krieviju ieročus un ar tiem saistītus visu veidu materiālus. Būtu arī jāaizliedz ieroču un ar tiem saistītu visu veidu materiālu iepirkumi no Krievijas.

               (11)

               Turklāt būtu jāaizliedz divējāda lietojuma preču pārdošana, piegāde, nodošana vai eksports militāram lietojumam vai militāriem galalietotājiem Krievijā. Šim aizliegumam nebūtu jāietekmē divējāda lietojuma preču un tehnoloģiju eksports, ieskaitot tās, kas paredzētas aeronautikas un kosmosa industrijai, izmantošanai nemilitāriem mērķiem un/vai nemilitāriem galalietotājiem.

               (12)

               Būtu jāaizliedz noteiktu sensitīvu preču un tehnoloģiju pārdošana, piegāde, nodošana vai eksports, ja tās ir paredzētas naftas izpētei un ieguvei lielā dziļumā, Arktikas naftas izpētei un ieguvei vai slānekļa naftas projektiem.

               (13)

               Ir vajadzīga Savienības papildu rīcība, lai īstenotu konkrētus pasākumus,

         IR PIEŅĒMUSI ŠO LĒMUMU.
   1. pants
   Ir aizliegts tieši vai netieši pirkt vai pārdot obligācijas, kapitālu vai līdzīgus finanšu instrumentus, sniegt ar tiem saistītus starpniecības pakalpojumus vai palīdzēt tos emitēt vai veikt jebkādus citus darījumus ar tiem, ja to termiņš pārsniedz 90 dienas un tos pēc 2014. gada 1. augusta ir emitējušas:

               a)

               lielas kredītiestādes vai attīstības finansēšanas iestādes, kas veic uzņēmējdarbību Krievijā, kurām 2014. gada 1. augusta vairāk nekā 50 % daļu ir valsts īpašumā vai kontrolē, kā uzskaitīts pielikumā;

               b)

               jebkura juridiska persona, vienība vai struktūra, kas veic uzņēmējdarbību ārpus Savienības, kurai vairāk nekā 50 % daļu ir pielikumā minētas vienības īpašumā; vai

               c)

               jebkura juridiska persona, vienība vai struktūra, kas rīkojas b) punktā minētas vai pielikumā uzskaitītas vienības vārdā vai uzdevumā.

         2. pants
   1.   Dalībvalstu valstspiederīgajiem vai no dalībvalstu teritorijām, vai izmantojot to karoga kuģus vai gaisa kuģus, aizliegts veikt ieroču un ar tiem saistītu visu veidu materiālu, tostarp ieroču un munīcijas, militāro transportlīdzekļu un iekārtu, paramilitāro iekārtu un to rezerves daļu tiešu vai netiešu pārdošanu, piegādi vai nodošanu Krievijai vai to eksportu uz Krieviju neatkarīgi no tā, vai to izcelsme ir vai nav dalībvalstu teritorijā.
   2.   Ir aizliegts:

               a)

               tieši vai netieši jebkurai fiziskai vai juridiskai personai, vienībai vai struktūrai Krievijā vai izmantošanai Krievijā sniegt tehnisku palīdzību, starpniecības pakalpojumus vai citus pakalpojumus, kas saistīti ar militārām darbībām un ar ieroču un ar tiem saistītu visu veidu materiālu, tostarp ieroču un munīcijas, militāro transportlīdzekļu un iekārtu, paramilitāro iekārtu un to rezerves daļu nodrošinājumu, ražošanu, apkopi un izmantošanu;

               b)

               tieši vai netieši jebkurai personai, vienībai vai struktūrai Krievijā vai izmantošanai Krievijā nodrošināt finansējumu vai finanšu palīdzību, kas saistīta ar militārām darbībām, tostarp jo īpaši dotācijas, aizdevumus un eksporta kredītu apdrošināšanu vai garantiju, kā arī apdrošināšanu vai pārapdrošināšanu jebkādai ieroču un ar tiem saistītu materiālu pārdošanai, piegādei, nodošanai vai eksportēšanai vai ar tiem saistītas tehniskas palīdzības, starpniecības pakalpojumu vai citu pakalpojumu sniegšanai.

         3.   Dalībvalstu valstspiederīgajiem vai izmantojot dalībvalstu karoga kuģus vai gaisa kuģus, ir aizliegts importēt, pirkt vai transportēt no Krievijas ieročus un ar tiem saistītus visu veidu materiālus, tostarp ieročus un munīciju, militāros transportlīdzekļus un iekārtas, paramilitāro spēku iekārtas un to rezerves daļas.
   4.   Šā panta 1., 2. un 3. punktā minētie aizliegumi neskar tādu līdz 2014. gada 1. augustam noslēgtu līgumu vai nolīgumu izpildi un tādu rezerves daļu un pakalpojumu sniegšanu, kas nepieciešami esošo spēju uzturēšanai un drošībai Savienībā.
   3. pants
   1.   Dalībvalstu valstspiederīgajiem vai no dalībvalstu teritorijām, vai izmantojot to karoga kuģus vai gaisa kuģus, aizliegts veikt visu divējāda lietojuma preču un tehnoloģiju, kas uzskatītas I pielikumā Padomes Regulai (EK) Nr. 428/2009 (2009. gada 5. maijs), ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei (2), tiešu vai netiešu pārdošanu, piegādi, nodošanu vai eksportu militārai lietošanai Krievijā vai jebkādam militāram galalietotājam Krievijā neatkarīgi no tā, vai to izcelsme ir vai nav dalībvalstu teritorijā.
   2.   Ir aizliegts:

               a)

               tieši vai netieši jebkurai personai, vienībai vai struktūrai Krievijā vai izmantošanai Krievijā sniegt tehnisku palīdzību, starpniecības pakalpojumus vai citus pakalpojumus, kas saistīti ar 1. punktā norādītām precēm un tehnoloģijām, un minēto preču un tehnoloģiju nodrošinājumu, ražošanu, apkopi un izmantošanu;

               b)

               tieši vai netieši jebkurai personai, vienībai vai struktūrai Krievijā vai izmantošanai Krievijā nodrošināt finansējumu vai finanšu palīdzību, kas saistīta ar 1. punktā minētām precēm un tehnoloģijām, tostarp jo īpaši dotācijas, aizdevumus un eksporta kredītu apdrošināšanu jebkādai minēto preču un tehnoloģiju pārdošanai, piegādei, nodošanai vai eksportēšanai vai ar tām saistītas tehniskas palīdzības, starpniecības pakalpojumu vai citu pakalpojumu sniegšanai.

         3.   Šā panta 1. un 2. punktā minētie aizliegumi neskar tādu līgumu vai nolīgumu izpildi, kas noslēgti pirms 2014. gada 1. augusta.
   4. pants
   1.   Dalībvalstu valstspiederīgie vai no dalībvalstu teritorijām, vai izmantojot dalībvalstu jurisdikcijā esošus kuģus vai gaisa kuģus, tikai ar eksportētājas dalībvalsts kompetentās iestādes iepriekšēju atļauju veic konkrētu tehnoloģiju, kas ir derīgas izmantošanai naftas izpētei un ieguvei lielā dziļumā, Arktikas naftas izpētei un ieguvei vai slānekļa naftas projektiem Krievijā, tiešu vai netiešu pārdošanu, piegādi, nodošanu vai eksportu.
   Savienība veic vajadzīgos pasākumus, lai noteiktu atbilstīgos priekšmetus, kuriem piemēro šo punktu.
   2.   Arī:

               a)

               tehnisku palīdzību vai citus pakalpojumus, kas saistīti ar 1. punktā minētajām tehnoloģijām;

               b)

               finansējumu vai finansiālu palīdzību 1. punktā jebkādai minēto svarīgo tehnoloģiju pārdošanai, piegādei, nodošanai vai eksportam vai ar to saistītas tehniskas palīdzības vai apmācības sniegšanai

         nodrošina tikai ar eksportētājas dalībvalsts kompetentās iestādes iepriekšēju atļauju.
   3.   Dalībvalstu kompetentās iestādes nepiešķir atļauju 1. un 2. punktā minēto tehnoloģiju pārdošanai, piegādei, nodošanai vai eksportam vai pakalpojumu sniegšanai, ja tās konstatē, ka attiecīgā pārdošana, piegāde, nodošana vai eksports vai attiecīgā pakalpojuma sniegšana ir paredzēta naftas izpētei un ieguvei lielā dziļumā, Arktikas naftas izpētei un ieguvei vai slānekļa naftas projektiem Krievijā.
   4.   Šā panta 3. punkts neskar tādu līgumu izpildi, kas noslēgti pirms 2014. gada 1. augusta.
   5. pants
   Lai maksimāli palielinātu šajā lēmumā minēto pasākumu iedarbību, Savienība aicina trešās valstis pieņemt ierobežojošus pasākumus, kas ir līdzīgi tiem, kuri paredzēti šajā lēmumā.
   6. pants
   Darbības, ko veic fiziskas vai juridiskas personas, vienības vai struktūras, tām nerada nekādu atbildību, ja tās nezināja un tām nebija pamatotu iemeslu uzskatīt, ka ar to darbībām tiktu pārkāpti šajā lēmumā noteiktie pasākumi.
   7. pants
   1.   Prasības saistībā ar jebkādu līgumu vai darījumu, kura izpildi tieši vai netieši, pilnīgi vai daļēji ietekmē pasākumi, kas piemēroti saskaņā ar šo lēmumu, tostarp prasības par atlīdzinājuma saņemšanu vai citas šāda veida prasības, piemēram, prasības par kompensāciju vai garantijas nodrošinātas prasības, jo īpaši prasības pagarināt vai samaksāt jebkura veida obligāciju, garantiju vai atlīdzību, sevišķi finanšu garantiju vai finanšu atlīdzību, neizpilda, ja tās iesniedz:

               a)

               vienības, kas minētas 1. panta b) vai c) punktā vai kas uzskaitītas pielikumā;

               b)

               jebkura cita Krievijas persona, vienība vai struktūra; vai

               c)

               jebkura persona, vienība vai struktūra, kas darbojas ar kādas no šā punkta a) vai b) apakšpunktā minētas personas, vienības vai struktūras starpniecību vai tās vārdā.

         2.   Jebkurā tiesvedībā par prasības izpildi pienākums pierādīt, ka prasības apmierināšanu neaizliedz 1. punkts, piekrīt tai personai, kas pieprasa šīs prasības izpildi.
   3.   Šis pants neskar 1. punktā minēto personu, vienību un struktūru tiesības vērsties tiesā, lai izskatītu līgumsaistību neizpildes likumību saskaņā ar šo lēmumu.
   8. pants
   Ir aizliegts apzināti un tīši piedalīties darbībās, kuru mērķis vai sekas ir 1.–4. pantā noteikto aizliegumu apiešana, tostarp darboties kā 1. pantā minēto vienību aizstājējam.
   9. pants
   1.   Šo lēmumu piemēro līdz 2015. gada 31. jūlijam.
   2.   Šo lēmumu pastāvīgi pārskata. To pēc vajadzības atjauno vai groza, ja Padome uzskata, ka tā mērķi nav sasniegti.
   3.   Šajā lēmumā izklāstītos ierobežojošos pasākumus pārskata ne vēlāk kā 2014. gada 31. oktobrī, jo īpaši ņemot vērā to sekas un trešo valstu pieņemtos pasākumus.
   10. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 31. jūlijā

            Padomes vārdā –

            priekšsēdētājs

         S. GOZI

      (1)  OV L 78, 17.3.2014.., 16. lpp.

      (2)  OV L 134, 29.5.2009., 1. lpp.

      PIELIKUMS
      1. PANTA a) PUNKTĀ MINĒTO IESTĀŽU SARAKSTS

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: Padomes Lēmums (ES) 2017/1591 (2017. gada 14. septembris), ar ko ieceļ Reģionu komitejas locekli, ko izvirzījusi Austrijas Republika

text:
               21.9.2017

               LV

               Eiropas Savienības Oficiālais Vēstnesis

               L 243/4

         PADOMES LĒMUMS (ES) 2017/1591
   (2017. gada 14. septembris),
   ar ko ieceļ Reģionu komitejas locekli, ko izvirzījusi Austrijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Markus LINHART kunga pilnvaru termiņa beigām ir atbrīvojusies Reģionu komitejas locekļa vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

               —

                  Hannes WENINGER kungs, Gemeinderat (Gießhübl) und Abgeordneter zum Nationalrat.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 14. septembrī

            Padomes vārdā –

            priekšsēdētājs

         A. ANVELT

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2013/42/KĀDP: Politikas un drošības komitejas Lēmums EUCAP NESTOR/2/2013 ( 2013. gada 11. janvāris ), ar ko pieņem trešo valstu ieguldījumu Eiropas Savienības misijā saistībā ar reģiona jūras spēku izveidi Āfrikas ragā ( EUCAP NESTOR )

text:
               23.1.2013

               LV

               Eiropas Savienības Oficiālais Vēstnesis

               L 20/52

      POLITIKAS UN DROŠĪBAS KOMITEJAS LĒMUMS EUCAP NESTOR/2/2013
   (2013. gada 11. janvāris),
   ar ko pieņem trešo valstu ieguldījumu Eiropas Savienības misijā saistībā ar reģiona jūras spēku izveidi Āfrikas ragā (EUCAP NESTOR)
   (2013/42/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (1) un jo īpaši tā 10. panta 3. punktu,
   tā kā:

               (1)

               Atbilstīgi Lēmuma 2012/389/KĀDP 10. panta 3. punktam Padome pilnvaroja Politikas un drošības komiteju (“PDK”) pieņemt attiecīgus lēmumus par trešo valstu ieguldījumu EUCAP NESTOR pieņemšanu.

               (2)

               Civilais operāciju komandieris PDK ieteica pieņemt Norvēģijas piedāvāto ieguldījumu EUCAP NESTOR un uzskatīt to par nozīmīgu.

               (3)

               Norvēģija būtu jāatbrīvo no finanšu ieguldījumiem EUCAP NESTOR budžetā,

         IR PIEŅĒMUSI ŠO LĒMUMU.
   1. pants
   Trešo valstu ieguldījums
   1.   Norvēģijas ieguldījumi EUCAP NESTOR tiek pieņemti un tiek uzskatīti par nozīmīgiem.
   2.   Norvēģija tiek atbrīvota no finanšu ieguldījumiem EUCAP NESTOR budžetā.
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2013. gada 11. janvārī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 187, 17.7.2012., 40. lpp.


title: Eiropas Parlamenta un Padomes Lēmums (ES) 2015/642 (2015. gada 15. aprīlis) par Eiropas Globalizācijas pielāgošanās fonda izmantošanu (Grieķijas pieteikums EGF/2014/015 GR/Attica publishing activities)

text:
               24.4.2015

               LV

               Eiropas Savienības Oficiālais Vēstnesis

               L 106/25

         EIROPAS PARLAMENTA UN PADOMES LĒMUMS (ES) 2015/642
   (2015. gada 15. aprīlis)
   par Eiropas Globalizācijas pielāgošanās fonda izmantošanu (Grieķijas pieteikums EGF/2014/015 GR/Attica publishing activities)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 1309/2013 (2013. gada 17. decembris) par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1) un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu atbalstu atlaistiem darba ņēmējiem un pašnodarbinātām personām, kuru darbība beigusies tādu lielu strukturālo pārmaiņu rezultātā, kas pasaules tirdzniecības modeļos notikušas globalizācijas dēļ, turpinoties globālajai finanšu un ekonomikas krīzei, kā minēts Eiropas Parlamenta un Padomes Regulā (EK) Nr. 546/2009 (3), vai jaunas globālās finanšu un ekonomikas krīzes dēļ, un lai palīdzētu tiem atkārtoti integrēties darba tirgū.

               (2)

               Ar Padomes Regulas (ES, Euratom) Nr. 1311/2013 (4) 12. pantu ir atļauts izmantot EGF, gadā nepārsniedzot maksimālo summu, kas ir EUR 150 miljoni (2011. gada cenās).

               (3)

               Grieķija 2014. gada 4. septembrī iesniedza pieteikumu EGF līdzekļu izmantošanai saistībā ar darbinieku atlaišanu 46 uzņēmumos, kas darbojas NACE 2. redakcijas 58. nodaļas (“izdevējdarbība” (5)) nozarē NUTS 2. līmeņa reģionā Atikā (EL 30) Grieķijā, un papildināja minēto pieteikumu, sniedzot papildu informāciju, kā paredzēts Regulas (ES) Nr. 1309/2013 8. panta 3. punktā. Šis pieteikums atbilst prasībām par EGF finansiālā ieguldījuma noteikšanu, kā paredzēts Regulas (ES) Nr. 1309/2013 13. pantā.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 3 746 700 apmērā saistībā ar Grieķijas pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 3 746 700 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2015. gada 15. aprīlī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētāja

         Z. KALNIŅA-LUKAŠEVICA

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Eiropas Parlamenta un Padomes Regula (EK) Nr. 546/2009 (2009. gada 18. jūnijs), ar kuru groza Regulu (EK) Nr. 1927/2006 par Eiropas Globalizācijas pielāgošanās fonda izveidi (OV L 167, 29.6.2009., 26. lpp.).

      (4)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

      (5)  Eiropas Parlamenta un Padomes Regula (EK) Nr. 1893/2006 (2006. gada 20. decembris), ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).